|  |  |  |  |
| --- | --- | --- | --- |
| Fredag | 1 | Vi går i gymnastiksalen og arbejder med de 18 grundbevægelser | Uge 44 |
| Lørdag | 2 |  |  |
| Søndag | 3 |  |  |
| Mandag | 4 | Vi har besøg af en mand med benprotese | Uge 45 |
| Tirsdag | 5 | Vi laver sanglege om kroppen på legepladsen | P |
| Onsdag | 6 | Vi tegner kroppen i vores farvehæfter |  |
| Torsdag | 7 | Vi leger lege hvor vi skal bruge følesansen |  |
| Fredag | 8 | Vi leger lege i gymnastiksalen hvor sanserne er i fokus |  |
| Lørdag | 9 |  |  |
| Søndag | 10 |  |  |
| Mandag | 11 | Vi øver finmotorikken (julehemmeligheder). | Uge 46 |
| Tirsdag | 12 | Turdag - Spirerne besøger en legeplads |  |
| Onsdag | 13 | Vi øver finmotorikken (julehemmeligheder). |  |
| Torsdag | 14 | Vi øver finmotorikken (julehemmeligheder). |  |
| Fredag | 15 | Vi øver de 18 grundbevægelser i gymnastiksalen |  |
| Lørdag | 16 |  |  |
| Søndag | 17 |  |  |
| Mandag | 18 | Vi øver finmotorikken (julehemmeligheder). | Uge 47 |
| Tirsdag | 19 | Vi øver finmotorikken (julehemmeligheder). | E |
| Onsdag | 20 | Nissetur på Kalundborg Museum (kl. 10 til 12ca.) |  |
| Torsdag | 21 | Vi øver finmotorikken (julehemmeligheder). |  |
| Fredag | 22 | Motorikbane i gymnastiksalen |  |
| Lørdag | 23 |  |  |
| Søndag | 24 |  |  |
| Mandag | 25 | Vi leger med høresansen | Uge 48 |
| Tirsdag | 26 | Massagedag |  |
| Onsdag | 27 | Vi laver ”føl med fødderne” |  |
| Torsdag | 28 | Julefrokost |  |
| Fredag | 29 | Bedsteforældredag |  |
| Lørdag | 30 |  |  |

**Velkommen til:**

**Fødselsdage:**

**OBS på særlige datoer:**

* **Husk på turdage at komme inden 8.30.**
* **Turdag i uge 47 er en onsdag – vi skal spise madpakker på Kalundborg museum, så pak gerne en madpakke der er let at spise uden tallerken og bestik, pak gerne drikkedunk med denne dag. 😊**
* **Maddag d. 28 november, husk lille madpakke**
* **Bedsteforældredag d. 29 november**

**Husk gerne sutsko/indesko til jeres børn i denne lidt kolde tid.**

**Hvad: På toppen af kroppen (krop sanser og bevægelse).**

Vi vil i perioden lave lege og aktiviteter hvor børnene får styrket deres grovmotorik via de 18 grundbevægelser: Krybe, kravle, gå, løbe, hoppe, springe, hinke, snurre, trille, svinge, gynge, vippe, balancere, klatre, trække, skubbe, kaste og gribe. Vi vil samtale om hvordan børnene kan mærke deres krop og hvorfor det er vigtigt at lytte til den.

Vi øver i Spirergruppen ydermere finmotorikken, f.eks. kan børnene øves i at skrive eget navn, at klippe med en saks, at holde rigtigt på blyanten, at lave perler m.m. Børnenes kompetencer øves ikke kun i perioden men løbende gennem året i forhold til f.eks. selvhjulpenhed

Sidst vil vi arbejde med sansemotoriske indtryk – tale og evt. synge om hvilke sanser vi har og sætte fokus på de enkelte sanse gennem lege f.eks. en sansebane hvor vi mærker verden med bare fødder, tager på tur og lytter til verden, smager på ting med bind for øjnene, spiller blindebold, laver massage mm.

**Hvordan:** Grovmotorikken vil trænes bl.a. ved voksenstyrede aktiviteter f.eks. hver fredag i gymnastiksalen eller ved fysiske aktiviteter inde (eks. ved at bygge motorikbaner, boldspil, fangeleg mm.), ved at bruge børnehavens legeplads aktivt (f.eks. cykle, øve brandmandsstang, klatre i træer og gå armgang), besøge andre legepladser, men også ved at gå længere ture f.eks. i nærområdet samt evt. skovture og strandture.

Finmotorikken trænes gennem flere forskellige aktiviteter; f.eks at skrive, tegne og male, at lege med perler, klippe f.eks. gækkebreve, lave puslespil, bygge med lego, lege med modellervoks, skærer grøntsager ud til maddag, mm.

**Hvorfor:** En række forskningsresultater dokumenterer en sammenhæng mellem fysisk aktivitet og læring ydermere kan fysisk aktivitet understøtte mental og følelsesmæssig udvikling. Børns kropslige kompetencer spiller en rolle for, hvordan børnene oplever sig selv og for deres identitetsdannelse, og at børns motoriske udvikling har en væsentlig betydning for deres alsidige udvikling og livskvalitet. Gennem arbejdet med krop og bevægelse bliver børnene opmærksomme på egne og andres kropslige reaktioner, hvilket er medvirkende til at udvikle børnenes evner til at forstå og respektere sig selv og andre. Sidst men ikke mindst udvikles hjernen og centralnervesystemet ved fysiske aktiviteter.

Børn oplever verden igennem kroppen og når de støttes i at bruge, udfordre, eksperimentere, mærke og passe på kroppen lægges grundlaget for fysisk og psykisk trivsel. Desuden dannes der flere neuronbaner i hjernen jo mere man bruger og udfordrer kroppen især når vi bruger kroppen varieret og på nye måder. Dit barn bliver altså som sådan ikke klogere af at bruge kroppen men hjernen får bedre muligheder for at udnytte sit potentiale; f.eks. bliver børn bedre til at lære at læse hvis de udfordres motorisk – derfor er det meget bekymrende at danske børn rører sig for lidt.

**Med venlig hilsen**

Mia